paragraph_text: Državna geodetska uprava (DGU) je državna upravna organizacija u Republici Hrvatskoj čija je zadaća obavljanje upravnih i stručnih poslova iz područja geodezije, kartografije, katastra i fotogrametrije. DGU vodi brigu o informatizaciji katastra i geodetsko-prostornog sustava, državnoj službenoj kartografiji, geodetskoj dokumentaciji, statističkim podacima o katastru nekretnina, prostornim jedinicama i vodovima, geodetsko-katastarskim poslovima za državnu granicu.